દરવાજાના મિજાગરાના કર્કશ અવાજથી તમારી વાતચીતમાં ખલેલ પડતી રહેશે અને એની કર્કશતા મનોમન ગુસ્સો પણ લાવશે. તમને ગમે કે ન ગમે પણ દરવાજાનો અવાજ બધાનું ધ્યાન ખેંચતો રહે છે. તમે સુંદર રીતે સજાવેલાં ફૂલો તરફ કદાચ કોઈનું ધ્યાન જાય કે ન પણ જાય, પરંતુ દરવાજાના કર્કશ અવાજ તરફ તો બધાનું ધ્યાન અચૂક જવાનું. સૅન્ડપેપરના થોડા ટુકડા લો અને દરવાજા નીચે મૂકો. દરવાજા અને ફર્શ વચ્ચે જો વધુ જગ્યા રહેતી હોય તો મૅગેઝિનોની ઉપર સૅન્ડપેપર ગોઠવો. જોકે આ કાયમી ઉકેલ નથી. દરવાજાના મિજાગરામાં નિયમિત તેલ પૂરતા રહો. તેલનાં ટીપાં જમીન પર પડતાં કાર્પેટ ખરાબ થવાનો ડર લાગતો હોય તો તેલને બદલે તમે પેટ્રોલિયમ જેલીનો ઉપયોગ પણ કરી શકો છો.